ตะลุยอเมริกาเที่ยวป่า Yosemite ขาลุยห้ามพลาด
Yosemite National Park ถือว่าเป็นสถานที่ในฝันแห่งหนึ่งของแบกกล้องเที่ยวเลย สถานที่แห่งนี้ผมเคยเห็นรูปอยู่บน wallpaper ของเครื่อง mac book ไม่เคยคิดว่า เราจะมีโอกาสได้มายืนที่นี่ ได้สัมผัสความสวยงามสุดแสนอลังการของธรรมชาติเบื้องหน้าแบบนี้,อุทยานแห่งชาติ โยเซมิตี (Yosemite National Park), ตั้งอยู่ในสหรัฐอเมริกา ได้รับการประกาศให้เป็นอุทยานแห่งชาติ โดยการผลักดันของนักอนุรักษ์ธรรมชาติคนสำคัญคือ จอห์น มุยร์ หุบเขาโยเซมิตี (Yosemite Valley) มีความกว้าง 1.6 กิโลเมตร ยาว 11 กิโลเมตร ถูกตัดผ่านโดยธารน้ำแข็ง (Glacier) ในอดีตกาล จนกลายเป็นหุบเขาที่สวยงามที่สุดแห่งหนึ่งในอเมริกา ฮาล์ฟโดม (Half Dome) และเอล แคปปิตอล (El Capital) ภูเขาหินขนาดใหญ่ที่มีหน้าผามหึมาตั้งฉากและสูงลิบคือสัญลักษณ์ของอุทยานฯ นี้ สำหรับนักท่องเที่ยวทั่วไป แค่ขับรถเที่ยวชมก็ควรใช้เวลาไม่ต่ำกว่า 2 วัน โดยเฉพาะที่หุบเขาโยเซมิตีก็ต้องใช้เวลาแล้ว 1 วัน แม้จะมีระยะทางเพียง 19 กิโลเมตร แต่ก็มีจุดที่ควรแวะดูมากมาย,เริ่มต้นให้แวะที่ศูนย์บริการนักท่องเที่ยววัลเล่ย์ (Valley Visitor Center) ก่อนเป็นแห่งแรก เข้าชมการบรรยายประกอบการฉายสไลด์สั้นๆ เพื่อเข้าใจประวัติและความเป็นมาของอุทยานฯ แห่งนี้ จากนั้นขึ้นรถต่อไปยังน้ำตกโยเซมิตี (Yosemite Falls) ซึ่งเป็นน้ำตกสวยเห็นโดดเด่นแต่ไกล มีเส้นทางเดินเท่าระยะทางเพียง 400 เมตร เข้าไปถึงตัวน้ำตกชั้นล่าง หากต้องการขึ้นไปถึงชั้นบน ต้องเดินไกลเข้าไปอีกกว่า 4 กิโลเมตร กลับมารอรถบัสเที่ยวถัดไปซึ่งใช้เวลาไม่นานไปยังเอล แคปปิตอล อีกสัญลักษณ์หนึ่งของที่นี่ มันเป็นภูเขาหินขนาดใหญ่ สูงตั้งฉากขึ้นไปถึง 900 เมตร หลังจากนั้นจะผ่านจุดที่น่าสนใจอีกมากมาย รวมทั้งเซนติเนล ร็อก (Sentinel Rock) และกลาเซียร์พอยต์ (Glacier Point) นับเป็นเทือกเขาหินแกรนิตอีกจุดหนึ่งที่ถูกธารน้ำแข็งกัดกร่อนในอดีตกาล,จากหุบเขาโยเซมิตีใช้ถนนวาโวนา (Wawona Road) ไปยังอุโมงค์วาโวนา (Wawona Tunnel),จุดแรกที่ต้องแวะคือ จุดชมวิวทันเนลวิว (Tunnel View Overlook) ที่ถูกยกย่องให้เป็น the most photographed vista on earth นับเป็นจุดชมวิวแบบพาโนรามาที่ยิ่งใหญ่ มองเห็นเทือกเขาหินปูนทั้งหมดของโยเซมิตี รวมทั้งน้ำตกไบรดัลเวล (Bridalveil Fall) ที่มีความสูง 186 เมตร (หากมาในช่วงบ่ายจะเห็นสายรุ้งบริเวณน้ำตก) ถัดมาอีก 11 กิโลเมตร ให้เลี้ยวซ้ายไปใช้เส้นทางกลาเซียร์พอยต์ สองข้างทางเป็นป่าสน ไปสุดที่ลานจอดรถ จากนั้นเดินไปเพียง 250 เมตร มีจุดชมวิวหลายแห่งบนเทือกเขาซึ่งมีความสูง 964 เมตร โดยเฉพาะฮาล์ฟโดมและน้ำตกอีกหลายแห่ง,จริงๆ ที่นี่มีสถานที่เที่ยวอีกเยอะครับ แต่ผมมีเวลาแค่นิดเดียว เลยเก็บภาพส่วนหนึ่งมาให้เพื่อนๆ ชมก่อน แล้วจะมาลงทริปต่อไปให้ชมเรื่อยๆ นะครับ,ที่มา - แบกกล้องเที่ยว ,www.baagklong.com,  ,www.facebook.com/baagklong, 
Yosemite National Park ถือว่าเป็นสถานที่ในฝันแห่งหนึ่งของแบกกล้องเที่ยวเลย สถานที่แห่งนี้ผมเคยเห็นรูปอยู่บน wallpaper ของเครื่อง mac book ไม่เคยคิดว่าเราจะมีโอกาสได้มายืนที่นี่ ได้สัมผัสความสวยงามสุดแสนอลังการ 
ป่า Yosemite,แบกกล้องเที่ยว,อุทยานแห่งชาติ โยเซมิตี,สหรัฐอเมริกา,อุโมงค์วาโวนา